<classify> Mwambusi alisema ushindi wa bao 1-0 dhidi ya Ndanda FC, umewaimarisha na kuwarudisha kwenye ligi baada ya kuanza vibaya msimu huu na kujikuta ikiwa na pointi tano katika mechi saba ilizocheza msimu huu.Tupo vizuri kwa sasa baada ya kugundua mapungufu yetu na kuyarekebisha mapema kwa faida ya mashabiki wetu ambao kwa sasa naamini wataifurahia timu yao kama ilivyokuwa msimu uliopita, alisema Mwambusi.Mwambusi aliyekaribia kuiacha timu hiyo iliyomaliza nafasi ya tatu msimu uliopita kutokana na kutofautiana na viongozi wa juu, alisema mabadiliko aliyoyafanya kwenye kikosi chake kwenye dirisha la usajili yatabadili mwenendo wa timu hiyo na kufanya vizuri.Tunaweza kuwa mabingwa kwa sababu pamoja na kuwepo nafasi ya 12, lakini tofauti yetu na Mtibwa Sugar inayoongoza ligi ni pointi nane, kwa hiyo tumerudi kivingine tukiwa na lengo la kutaka ubungwa msimu huu, alisema Mwambusi.Mbeya moja ya timu ambayo iliwavutia mashabiki wengi wa soka nchini kutokana na aina ya soka lake na ushindani ilioutoa kwa timu kubwa za Simba, Yanga na Azam, lakini msimu huu imejikuta ikiwa katika wakati mgumu baada ya kufungwa mechi nne mfululizo katika mechi saba za awali.  <topic>: MICHEZO 